ການ​ລາ​ອອກ ຂອງ​ນາ​ຍົກ​ ຮາ​ຣີ​ຣີ ອາດ​ພາ​ໃຫ້​ເກີດ ​ຊ່ອງ​ຫວ່າງ ທາງ​ການ​ເມືອງ​ໃນ ​ເລ​ບາ​ນອນ
ໃນ​ການ​ກ່າວ​ຄຳ​ປາ​ໄສ​ຕໍ່​ປະ​ເທດ​ຊາດ​ນັ້ນ ນາ​ຍົກ​ລັດ​ຖະ​ມົນ​ຕີ​ຊາ​ອາດ ຮາ​ຣີ​ຮີ ທີ່ພວມ​ປະ​ສົບ​ກັບ​ບັນ​ຫາ ຍອມ​ຮັບ​ຮູ້​ວ່າ ທ່ານ​ໄດ້​ໝົດ​ປັນ​ຍາ​ແລ້ວ ​ໃນ​ການຫາ​ທາງ​ແກ້ໄຂ​ວິ​ກິດ​ການ ​ທາງ​ດ້ານ​ເສດ​ຖະ​ກິດ.
ຂ່າວການລາອອກຂອງນາຍົກລັດຖະມົນຕີເລບານອນ ໄດ້ສ້າງຄວາມກັງວົນໃຫ້ແກ່ອະນາຄົດຂອງປະເທດທີ່ຕັ້ງຢູ່ທາງພາກຕາເວັນອອກຂອງທະເລມີດີແຕເຣນຽນແຫ່ງນີ້ທີ່ມີຊາຍແດນຕິດກັບອິສຣາແອລແລະປະເທດຊີເຣຍ ນາຍົກ ລັດຖະມົນຕີຊາອາດ ຮາຣີຣີໄດ້ຍື່ນໃບລາອອກຕໍ່ປະທານາທິບໍດີມີແຊນ ອາອູນ ໃນວັນອັງຄານອາທິດແລ້ວ ຫຼັງຈາກໄດ້ມີການປະທ້ວງຢູ່ທົ່ວປະເທດເປັນເວລາ ເກືອບສອງອາທິດຍ້ອນສະພາບການທົດຖອຍທາງດ້ານເສດຖະກິດ ໜີ້ສິນທີ່ມີເພີ້ມຂຶ້ນຂອງປະເທດຊາດ ແລະການຖີບໂຕສູງຂຶ້ນໃນຄ່າຄອງຊີບ ນັກຂ່າວວີໂອເອ Zlatica Hoke ມີລາຍງານ ກ່ຽວກັບເລື້ອງນີ້ ຊຶ່ງໄພສານ ຈະນຳເອົາ ລາຍລະອຽດ ມາສະເໜີທ່ານ ໃນອັນດັບຕໍ່ໄປ ພວກປະທ້ວງທີ່ມີຄວາມໂກດແຄ້ນ ພາກັນອັດຖະໜົນຫົນທາງສາຍຕ່າງໆໃນເລບານອນ ຊຶ່ງເປັນປະເທດນ້ອຍໆ ທີ່ຕັ້ງຢູ່ໃນພາກຕາເວັນອອກກາງ ໂດຍບັງຄັບໃຫ້ ທະນາຄານ ໂຮງຮຽນ ແລະທຸລະກິດຈຳນວນນຶ່ງຕ້ອງອັດກິດຈະການ ທີ່ນະຄອນຫຼວງເບຣຸດ ໃນວັນອັງຄານຜ່ານມາ ຊຶ່ງເປັນມື້ທີ 13 ຂອງການເດີນຂະບວນປະທ້ວງໄດ້ເກີດຄວາມໂກລາຫົນວຸ້ນວາຍໃນຂະນະທີ່ພວກອັນຕະພານໄດ້ເຄື່ອນກຳລັງເຂົ້າໂຈມຕີພວກປະທ້ວງ ຕຳຫຼວດໄດ້ຍິງລະເບີດນ້ຳຕາເຂົ້າໃສ່ເພື່ອຂັບໄລຝູງຊົນເຫຼົ່ານີ້ ໃນການກ່າວຄຳປາໄສຕໍ່ປະເທດຊາດນັ້ນ ນາຍົກລັດຖະມົນຕີຊາອາດ ຮາຣີຮີ ທີ່ພວມປະສົບກັບບັນຫາ ຍອມຮັບຮູ້ວ່າ ທ່ານໄດ້ໝົດປັນຍາແລ້ວ ໃນການຫາທາງແກ້ໄຂວິກິດການທາງດ້ານເສດຖະກິດນີ້ ທ່ານຊາອາດ ຮາຣີຣີ ກ່າວວ່າ: Saad Hariri Act ຄວາມວຸ້ນວາຍທາງດ້ານການເມືອງ ກໍບໍ່ແມ່ນເລື້ອງໃໝ່ຫຍັງ ສຳລັບທ່ານຮາຣີຣີ ທີ່ໄດ້ຮັບການໜຸນຫຼັງຈາກຊາອຸດີ ອາຣາເບຍ ບິດາຂອງທ່ານ ມື້ລາງນາຍົກລັດຖະມົນຕີຣາຟິກ ຮາຣີຣີ ໄດ້ຖືກລອບສັງຫານ ໃນປີ 2005 ດ້ວຍການໂຈມຕີສະຫຼະຊີບຊຶ່ງເຈົ້າໜ້າທີ່ໄດ້ຖິ້ມໂທດໃສ່ກຸ່ມເຮັສໂບລາ ຄວາມໂກລາຫົນທີ່ພວມເພີ້ມທະວີຂຶ້ນທາງດ້ານສາສະໜາ ໄດ້ເຮັດໃຫ້ເລບານອນ ຊຶ່ງຄັ້ງນຶ່ງເຄີຍເປັນປະເທດ ທີ່ມີສັງຄົມຫຼາກຫຼາຍທາງດ້ານວັດທະນະທຳ ເລີ້ມມີຄວາມເຊື່ອມຖອຍ ໂດຍເຮັດໃຫ້ຊາວຄຣິສຕຽນຈຳນວນຫຼວງຫຼາຍຫລົບໜີອອກໄປນອກປະເທດ ແລະເຮັດໃຫ້ ພວກທີ່ນັບຖືສາສະໜາອິສລາມນິກາຍຊຸນນີ່ ທີ່ໄດ້ຮັບການໜຸນຫຼັງຈາກຊາອຸດີອາຣາເບຍ ຕ້ອງກາຍເປັນຜູ້ຕໍ່ຕ້ານພວກນັບຖືສາສະໜາອິສລາມ ນິກາຍຊີໄອທ໌ທີ່ໄດ້ຮັບການໜຸນຫຼັງຈາກອີຣ່ານ ໃນປີ 2016 ທ່ານຮາຣີຣີ ໄດ້ຕັ້ງລັດຖະບານສາມັກຄີຊາດ ກັບ ອະດີດສັດຕູເກົ່າ ຄືກຸ່ມ ເຮັສໂບລາ ເພື່ອຄ້ຳປະກັນໃຫ້ມີສະຖຽນລະພາບທາງດ້ານການເມືອງ ແຕ່ເສດຖະກິດທີ່ພວມປະສົບກັບຄວາມລົ້ມແຫຼວ ແລະການກ່າວຫາ ກ່ຽວກັບການສໍ້ລາດບັງຫຼວງຂອງພວກເຈົ້າໜ້າທີ່ ໄດ້ພາໃຫ້ເກີດຄວາມບໍ່ພໍໃຈຢ່າງກວ້າງຂວາງ ການໃຫ້ຄຳໝັ້ນສັນຍາຂອງທ່ານຮາຣີຣີ ທີ່ ຈະທຳການປະຕິຮູບບໍ່ສາມາດຊັກຊວນໃຫ້ພວກປະທ້ວງປ່ຽນໃຈ ທັງກຸ່ມເຮັສໂບລາ ແລະຂະບວນການອາລານ ຊຶ່ງເປັນພັນທະມິດ ແມ່ນພາກັນຄັດຄ້ານຕໍ່ການລາອອກຂອງທ່ານຮາຣີຣີແລະເຊື່ອວ່າເປັນຜູ້ຢູ່ເບື້ອງຫຼັງການໃຊ້ພວກນັກເລງອັນຕະພານ ໂຈມຕີພວກປະທ້ວງໃນວັນອັງຄານທີ່ຜ່ານມາ ທ່ານຟາຣານ ຮັກ ຮອງໂຄສົກຂອງເລຂາທິການໃຫຍ່ອົງການສະຫະປະຊາຊາດ ກ່າວວ່າ ເລບານອນ ແມ່ນບ່ອນທີ່ໄດ້ເກີດສົງຄາມກາງເມືອງນອງເລືອດເປັນເວລາ 15 ປີທີ່ສິ້ນສຸດລົງ ໃນປີ 1990 ມີຄວາມຢ້ານກົວກັນວ່າ ການຍາດແຍ່ງອຳນາດ ຮອບໃໝ່ ຢູ່ໃນປະເທດເລບານອນ ອາດເຮັດໃຫ້ຂົງເຂດດັ່ງກ່າວທີ່ມີຄວາມບອບບາງຢູ່ແລ້ວນັ້ນ ບໍ່ມີສະຖຽນລະພາບຕື່ມຂຶ້ນ ທ່ານຊັງ ອີແວັດ ເລີດຣຽນ ລັດຖະມົນຕີການຕ່າງປະເທດຂອງຝຣັ່ງ ກ່າວກ່ຽວກັບເລື້ອງນີ້ວ່າ: ພວກຜູ້ນຳຂອງໂລກ ພວມຮຽກຮ້ອງໃຫ້ບັນດາຜູ້ນຳພັກການເມືອງຕ່າງໆ ເຮັດວຽກຮ່ວມກັນ ເພື່ອຄ້ຳປະກັນໃຫ້ມີສະຖຽນລະພາບຂອງປະເທດຊາດ Saad Hariri, Lebanese prime minister: Farhan Haq, deputy spokesperson for the UN secretary-general: